Бр.\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_2024 година**

**С к о п ј е**

**ДОГОВОРНИТЕ СТРАНИ:**

1. **КОМОРА НА ОВЛАСТЕНИ АРХИТЕКТИ И ОВЛАСТЕНИ ИНЖЕНЕРИ**, со адреса: бул. „Партизански Одреди“ бр.29 лок.15 Скопје, застапувано од Председател на Управен одбор – Кристинка Чулак од Скопје (во понатамошниот текст: Комора) од една страна и
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_, со адреса \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, тел.\_\_\_\_\_\_\_\_\_\_\_\_\_\_\_\_\_, со ЕМБГ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ МВР \_\_\_\_\_\_\_\_\_\_\_\_ со трансакциска сметка\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, депонент на банка \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (во натамошниот текст: Корисникот), од друга страна, на \_\_\_\_\_\_\_\_\_\_\_\_\_\_\_\_\_\_\_\_ година, склучија

**Д О Г О В О Р**

**за учество во финансирање проект од интерес**

**на Комората**

**Предмет на договорот**

**Член 1**

(1) Предмет на овој договор е учество во финансирање на Проектoт \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ избран од страна на Управниот одбор на Комората, со Одлука на Управен одбор на Комората заведена под бр.\_\_\_\_\_\_\_\_од\_\_\_\_\_\_\_\_\_\_ година. Проектот е во интерес на Комората и тоа за \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(2) Составен дел на овој договор е Образецот на оперативен и финансиски план за реализација на проектот од ставот (1) на овој член.

**Финансирање на проектот**

**Член 2**

Комората ќе учествува во финансирањето на проектот од членот 1 став (1) од овој договор со средства обезбедени во Буџетот на Комората за 202\_ година, во вкупен износ од \_\_\_\_\_\_\_\_\_\_\_\_\_\_\_\_\_\_\_\_\_ денари (со зборови:\_\_\_\_\_\_\_\_\_\_\_\_\_\_\_\_\_\_ денари), и тоа за следните намени:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Права, обврски и одговорности на Комората**

**Член 3**

(1) Комората има обврска средствата од членот 2 од овој договор да ги исплати во согласност со одобрените средства од Буџетот на Комората за 202\_ година,на трансакциска сметка на корисникот.

(2) Корисникот е должен средствата утврдени во член 2 од овој договор да ги побара најдоцна до \_\_\_\_\_\_\_\_\_\_\_\_\_\_\_\_\_\_\_ година.

(4) Доколку корисникот не ги побара средствата утврдени во член 2 од овој договор, Комората ќе смета дека истиот се откажал од средствата, а овој договор Комората еднострано ќе го раскине и писмено ќе го извести корисникот, а договорот нема да предизвикува права, обврски и одговорности за договорните страни.

**Член 4**

(1) Комората е должна континуирано преку матичното Одделение на корисникот да ја следи реализацијата на проектот од членот 1 став (1) од овој договор и да врши контрола над законитото и наменското користење на средствата од членот 2 од овој договор.

(2) Комората нема да ги признае потрошените финансиски средства за проектот од членот 1 став (1) од овој договор како наменски потрошени, без целосно приложена документација (фактури, сметки, спецификации, авторски и изведувачки договори, банковни изводи и/или друга документација утврдена со овој договор), со која се потврдува оправданоста на потрошените средства.

(3) Кога на корисникот веќе му се исплатени средства, а се утврди дека истиот ненаменски ги искористил, Комората ќе достави барање со кое ќе го задолжи корисникот, во рок не подолг од 30 дена од приемот на барањето, да ги врати исплатените износи на средства, како и сите други средства за кои корисникот не успеал да докаже дека се реални, оправдани и наменски потрошени.

(4) Доколку корисникот не ги врати средствата во определeниот рок, Комората ќе поведе постапка пред надлежен суд за враќање на исплатените средства по овој договор, со законска казнена камата согласно закон.

(5) Комората има право да побара дополнителни информации од корисникот за реализација на проектот од членот 1 став (1) од овој договор, во кое било време на реализација на проектот од членот 1 став (1) од овој договор.

(6) Комората не е одговорно директно или индиректно за штети што произлегуваат од било каква активност на корисникот при реализацијата на проектот од членот 1 став (1) од овој договор и не може да прифати барање за надомест или зголемување на исплата на средства за таквата штета или повреда.

**Права, обврски и одговорности на корисникот**

**Член 5**

(1) Корисникот е должен да го реализира проектот од член 1 став (1) од овој договор заклучно со \_\_\_\_\_\_\_\_\_\_\_\_\_\_\_\_\_\_\_\_\_ година.

(2) По исклучок од ставот (1) на овој член, доколку постојат објективни и оправдани причини, корисникот може по претходна писмена согласност на Комората, проектот да го реализира заклучно со \_\_\_\_\_\_\_\_\_\_\_\_\_\_\_\_\_\_\_\_ година.

(3) Корисникот е должен да го реализира проектот од член 1 став (1) од овој договор во согласност со описот на проектот содржан во Oбразецот на оперативен и финансиски план од членот 1 став (2) од овој договор.

(4) Корисникот е должен да овозможи на матичното Оддееление да изврши контрола врз реализација на прокетот, а до Комората да достави извештај за потрошените средства при реализација на проектот.

(5) Извештајот од став (4) на овој член се доставува како Финансиски и наративен извештај, и вклучува:

А) наративен дел кој се доставува со дополнителни материјали кои можат да бидат доставени во печатена форма, на ЦД, ДВД или УСБ со прилог докази за реализација на проектните активности (фотографии , видео запис, копии од публикации, исечоци од весници, линкови од портали и слично);

Б) финансиски дел кој се доставува со детална документација за сите трошоци и тоа: копии од фактури доставени до корисникот и соодветните банкарски изводи, копии од уплатници, фискални сметки и/или извештај на благајна;

- друга документација: патни налози со придружни прилози (патарини, сметки за гориво, автобуски билети и слично), документи врз основа на кои се вршени плаќањата (договори, пресметки на надоместоци и слично).

(6) Корисникот е должен на лицата определени од матичното Одделение од кое излегува корисникот да им овозможи да вршат контрола, односно надзор и да им овозможи пристап до целокупната релевантна документација со цел да извршат увид односно надзор, а документите поврзани со реализацијата на проектот од членот 1 став (1) од овој договор мора да бидат достапни и архивирани на начин што овозможува лесен преглед.

(7) Корисникот е должен да ги даде бараните информации најдоцна во рок од 15 дена од денот на доставување на барањето од Комората преку матичното Одделение од кое излегува корисникот.

**Член 6**

(1) За оправдани трошоци се сметаат трошоците направени од корисникот кои ги исполнуваат следните критериуми:

- трошоци кои се настанати во време на периодот на реализација на проектот од членот 1 став (1) од овој договор,

- трошоци за кои се доставени фискални сметки или фактури (фактурата треба да е издадена согласно Законот за данокот на додадената вредност и да ги содржи податоците утврдени во Законот. Доколку се работи за испорака на стоки, во прилог се доставува и испратница),

- трошоци за надоместоци за авторски и други хонорари за кои задолжително се склучува договор во кој е потребно да бидат содржани податоци за ангажираното лице, како и предметот на работа за кој е ангажиран, временската рамка за реализација на работите и сл. Исплатата на ангажираните лица се потврдува со копија од банков извод или уплатница. Не се признаваат за трошок исплати на средства во готовина за лица кои се ангажирани со авторски договор,

- патни трошоци за лицата кои учествуваат во проектот (за оправданост на сите патни трошоци потребно е корисникот на увид да достави сметка од такси компанија, авио билет, автобуски билет, доколку користел сопствено возило сметки од патарина, сметки од гориво).

**Член 7**

(1) Целосното исплаќање на средствата од членот 2 од овој договор Комората ќе го изврши по склучување на овој договор.

(2) Корисникот е должен средствата од членот 2 од овој договор да ги користи наменски, економично, рационално и во функција на непречено остварување на проектот од членот 1 став (1) од овој договор и за тоа да води соодветна финансиска евиденција и документација во согласност со законските прописи.

(3) Корисникот при реализацијата на проектот од членот 1 став (1) од овој договор, задолжително треба да ги почитува позитивните законски прописи во Република Северна Македонија и да ги регулира авторското право и/или сродните права кои произлегуваат од реализацијата на проектот.

(4) Корисникот е должен да го објави учеството на Комората во финансирањето на проектот од членот 1 став (1) од овој договор и да го истакне логото на Комората.

**Член 8**

(1) Корисникот е должен 15 дена пред реализацијата на проектот од членот 1 став (1) од овој договор до Комората, по електронска пошта на адресата: [\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_](mailto:info@kultura.gov.mk), да достави известување за денот, местото и времето на реализацијата на проектот и содржина на проектот, како и промотивни материјали поврзани со проектот.

(2) Корисникот е согласен Комората да ги користи и објавува доставените промотивни матиријали од ставот (1) на овој член, со цел за промоција на проектот и развој на дејноиста на членовите на Коморат.

**Член 9**

(1) Корисникот во рок од еден месец, сметано од денот на завршувањето на проектот од членот 1 став (1) од овој договор, е должен до Комората да достави извештај за реализацијата на проектот кој содржи наративен приказ за реализацијата на проектот, спецификација за вкупно потрошените средства за реализација на проектот, договори, сметки, фактури, банковни изводи, конечен финансиски извештај со сите износи на потрошени средства и извори на финансирање.

(2) Комората има право да побара дополнителни материјали и докази за проверка на извештајот од ставот (1) на овој член.

(4) Корисникот е должен на Комората да и овозможи целосен и непречен увид во документацијата и реализацијата на проектот од членот 1 став (1) од овој договор.

**Измени и дополнувања на Договорот**

**Член 10**

Овој договор по взаемна согласност на двете договорни страни може да биде изменет и дополнет со склучување Анекс кон овој договор.

**Раскинување на Договорот**

**Член 11**

(1) Комората има право еднострано да го раскине овој договор и да бара враќање на доделените средства, во случај кога со извештај од извршена контрола се утврди дека корисникот ги злоупотребил средствата од член 2 од овој договор, ненаменски и незаконски ги користи средствата, не го реализира проектот од членот 1 став (1) од овој договор во утврдениот рок, не ги исполни и почитува обврските утврдени во овој договор, не ги почитува роковите утврдени во овој договор, направи измени во проектот спротивно на обврските утврдени со овој договор, не и овозможи на Комората непречен увид во документацијата и реализацијата на проектот, не достави извештајот со документацијата утврдено во овој договор, или во случај на неправилности во работата и/или измама сторена од корисникот.

(2) Комората во случаите утврдени во став (1) од овој член има право да поведе постапка пред надлежен суд за враќање на доделените средства со законска казнена камата

(3) Корисникот има право еднострано да го раскине Договорот доколку се откаже од реализацијата на проектот од членот 1 став (1) од овој договор.

(4) Во случајот од став (3) на овој договор, доколку на корисникот му се преведени средства за реализација на проектот, корисникот е должен средствата да ги врати на Комората. Во спротивно, Комората ќе постапи согласно со став (2) на овој член.

**Член 12**

При секој облик на комуникација – доставување на известувања за измена и дополнување на овој договор, доставувања на извештаи поврзани со овој договор, задолжително е наведување на архивскиот број на овој договор и називот на проектот.

**Член 13**

(1) Комората и корисникот се единствени договорни страни во овој договор. Министерството во никој случај не е договорно поврзано со учесниците во проектот од членот 1 став (1) од овој договор.

(2) Овој договор и сите плаќања поврзани со него не смеат да бидат пренесени на трето лице.

(3) Комората и корисникот се обврзуваат да ги чуваат сите документи, податоци или други релевантни материјали доставени при реализацијата на проектот, најмалку пет години од исплата.

**Член 14**

(1) За се што не е регулирано со овој договор ќе се применуваат одредбите од Законот за облигациони односи.

(2) Евентуалните спорови во врска со извршувањето на овој договор, договорните страни ќе настојуваат да ги решат спогодбено, а во случај на спор, надлежен е стварно-надлежниот суд во Скопје.

**Член 15**

Овој договор е составен во четири (4) еднакви примероци, по два (2) за двете договорни страни.

**Член 16**

Овој договор влегува во сила од денот на неговото потпишување од двете договорни страни.

|  |  |
| --- | --- |
|  |  |
| **Корисник** | **Председател на Комората** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (Име и презиме) | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **М-р Кристинка Чулак** |

**Подготвил:**

**Одобрил:**